CELEX: 32012D0686
Language: hu
Date: 2012-11-06 00:00:00
Title: A Tanács 2012/686/KKBP határozata ( 2012. november 6. ) a terrorizmus elleni küzdelemre vonatkozó különös intézkedések alkalmazásáról szóló 2001/931/KKBP közös álláspont 2., 3. és 4. cikkének hatálya alá tartozó személyek, csoportok és szervezetek listájának naprakésszé tételéről szóló 2012/333/KKBP határozat módosításáról

7.11.2012   
            
            
               HU
            
            
               Az Európai Unió Hivatalos Lapja
            
            
               L 307/80
            
         A TANÁCS 2012/686/KKBP HATÁROZATA
   (2012. november 6.)
   a terrorizmus elleni küzdelemre vonatkozó különös intézkedések alkalmazásáról szóló 2001/931/KKBP közös álláspont 2., 3. és 4. cikkének hatálya alá tartozó személyek, csoportok és szervezetek listájának naprakésszé tételéről szóló 2012/333/KKBP határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére,
   mivel:
   
               (1)
            
            
               A Tanács 2001. december 27-én elfogadta a terrorizmus elleni küzdelemre vonatkozó különös intézkedések alkalmazásáról szóló 2001/931/KKBP közös álláspontot (1).
            
         
               (2)
            
            
               A Tanács 2012. június 25-én elfogadta a 2012/333/KKBP határozatot (2).
            
         
               (3)
            
            
               A Tanács megállapította, hogy egy személy esetében már nem indokolt, hogy szerepeljen azoknak a személyeknek, csoportoknak és szervezeteknek a listáján, akikre vagy amelyekre a 2001/931/KKBP közös álláspont 2., 3. és 4. cikkét alkalmazni kell.
            
         
               (4)
            
            
               Ennek megfelelően naprakésszé kell tenni azon személyek, csoportok és szervezetek listáját, akikre vagy amelyekre a 2001/931/KKBP közös álláspont 2., 3. és 4. cikkét alkalmazni kell,
            
         ELFOGADTA EZT A HATÁROZATOT:
   1. cikk
   Az e határozat mellékletében megnevezett személyt törölni kell a 2012/333/KKBP határozat mellékletében felsorolt személyek, csoportok és szervezetek listájáról.
   2. cikk
   Ez a határozat az Európai Unió Hivatalos Lapjában való kihirdetésének napján lép hatályba.
   
      Kelt Brüsszelben, 2012. november 6-án.
      
         
            a Tanács részéről
         
         
            az elnök
         
         A. D. MAVROYIANNIS
      
   
   
      (1)  HL L 344., 2001.12.28., 93. o.
   
      (2)  HL L 165., 2012.6.26., 72. o.
   
      MELLÉKLET
      
         AZ 1. CIKKBEN EMLÍTETT SZEMÉLY
      
      Jason Theodore James WALTERS